《淮阳归兴四首》
明代·何白

初阳古洞敞三扉，忆昨题诗坐翠微。
缑岭已骑孤鹤去，鼎湖无复一龙飞。
坛前竹浪云连屐，石上松涛雨湿衣。
翻架残书风策策，满庭黄叶旅人归。

作者简介：（?—1628）明浙江永嘉人，字无咎，号丹丘。幼为郡小吏，龙君御为郡司理，异其才，为加冠，集诸名士赋诗以醮之，为延誉海内，遂有盛名。归隐梅屿山中。工画山水竹石，能诗。著有《汲古阁集》。